Diari Oficial de la Generalitat Valenciana


Sumari del DOGV 9694, del 29-09-2023 (2023/9671)

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, i la declaració d'utilitat pública, en concret, corresponents a la infraestructura d'evacuació d'ús exclusiu d'una central fotovoltaica denominada FV Orihuela I i la seua infraestructura d'evacuació, amb potència a instal·lar de 1.400 kW, que s'ubicarà al terme municipal d'Orihuela. Expedient ATALFE/2022/26/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9694

Data del DOGV
:   29-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9671


Data del document
:   19-09-2023

Organisme emissor


Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, i la declaració d'utilitat pública, en concret, corresponents a la infraestructura d'evacuació d'ús exclusiu d'una central fotovoltaica denominada FV Orihuela I i la seua infraestructura d'evacuació, amb potència a instal·lar de 1.400 kW, que s'ubicarà al terme municipal d'Orihuela. Expedient ATALFE/2022/26/03. [2023/9671]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric;  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic;  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a una nova informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, i la declaració d'utilitat pública, en concret, de la instal·lació elèctrica que s'indica:  
Peticionari: Proyecto Solar Ibi 1, SL, amb NIF U60840013 i domicili social al c/ Puente Albarca, 8, baixos, 030800 Lorca (Múrcia).  
Tipus de central elèctrica: central fotovoltaica denominada FV Orihuela I, amb potència a instal·lar 1400 kW, incloses les seues infraestructures d'evacuació.  
Emplaçament infraestructura d'evacuació d'ús exclusiu, des del centre de transformació de la instal·lació fins al nou centre de seccionament:  
- Del polígon 9, les parcel·les 104, 120, 9004 i 9005 del terme municipal d'Orihuela (Alacant).  
L'expedient va ser sotmés al tràmit d'informació pública i consultes corresponents per un termini de 15 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A aquest efecte, es va publicar un anunci en el Diari Oficial de la Generalitat Valenciana de data 14 de desembre de 2022 i en el Butlletí Oficial de la Província d'Alacant de data 2 de desembre de 2022.  
A causa de les modificacions substancials produïdes en la infraestructura d'evacuació per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica o a les al·legacions efectuades, es procedeix a aquesta nova informació pública de la proposta d'infraestructura d'evacuació modificada.  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Innovació, Indústria, Comerç i Turisme.  
Documents sotmesos a informació pública:  
- Projecte infraestructura evacuació. Denominació: «Nova LSMT 20 kV per a evacuació de PFV Orihuela I, al terme municipal d'Orihuela (Alacant)».  
- Separates dirigides a:  
• Ajuntament d'Orihuela.  
• I-DE Redes Eléctricas Inteligentes, SAU.  
• Comunitat General Regs de Llevant, Marge Esquerre del Segura.  
  
- Memòria justificativa del compliment dels criteris del Decret llei 14/2020.  
- Estudi d'integració paisatgística.  
- Pla de desmantellament i restitució del terreny i l'entorn afectats.  
  
- Relació de béns i drets afectats (s'annexa).  
- Memòria justificativa de la declaració d'utilitat pública.  
Pressupost: 139.935,21 € (només de la línia d'evacuació d'ús exclusiu).  
Característiques principals:  
La central fotovoltaica denominada FV Orihuela I, amb 1.400 kW de potència instal·lada, està composta per un camp generador de 2.990 mòduls fotovoltaics bifacials de 681 Wp que suposen una potència pic total de 2.036,19 kWp, muntats sobre estructura amb seguidor a un eix. Aquests mòduls fotovoltaics es connecten amb 7 inversors de 215 kW, limitats de fàbrica a 200 kW. Això suposa una potència nominal d'inversors de 1.400 kW, però el conjunt de tots els inversors estarà limitat, a través d'un PPC independent, a 1.250 kW. Al seu torn, els inversors es connecten amb la part de baixa tensió dels transformadors per a elevar la tensió i cel·les de mitjana tensió. S'instal·larà una nova línia subterrània amb conductor HEPRZ1 12/20 kV H16 3x(1x240) mm², de longitud total 933 m per a connectar amb un nou centre de seccionament.  
  
Línia elèctrica aereosubterrània de doble circuit de 20 kV. que se cedirà al gestor de la xarxa de distribució i-DE Redes Eléctricas Inteligentes: tram subterrani i nou entroncament subterraneoaeri en suport existent (506758).  
El punt de connexió de la central amb la xarxa de distribució es realitzarà en la LAMT línia 1 - Torrealta de 20 kV de l'ST Rocamora (20 kV) subjacent del nuc de la xarxa de transport Rocamora 400 kV.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://cindi.gva.es/web/energia/alacant, en castellà, i http://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació assenyalada en l'adreça electrònica indicada https://cindi.gva.es/es/web/energia/alacant, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15208&version=amp, o a través de qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, del procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l'esmentada llei.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 19 de setembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.